Ψήφισμα της Επιτροπής των Περιφερειών σχετικά με τα «Δικαιώματα αναμετάδοσης σημαντικών αθλητικών γεγονότων»

(97/C 379/16)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την απόφαση που έλαβε στις 11 Ιουνίου 1997, σύμφωνα με την τέταρτη παράγραφο του άρθρου 198 γ της συμφωνίας για την ίδρυση της Ευρωπαϊκής Κοινότητας, να καταρτίσει ψήφισμα επί του θέματος αυτού και να αναθέσει στην επιτροπή 7 «Νεολαία και Αθλητισμός» την εκπόνηση του ψηφίσματος 7

έχοντας υπόψη το ψήφισμα (CDR 183/97 rev.) που υιοθετήθηκε από την επιτροπή 7 στις 11 Ιουλίου 1997 (Εισηγητές: η κ. Bolger, ο κ. Belotti) 7

έχοντας υπόψη την οδηγία και του Συμβουλίου 89/552/ΕΟΚ για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων (τηλεόραση χωρίς σύνορα) () 7

έχοντας υπόψη την οδηγία 97/36/ΕΚ του Ευρωπαϊκού Κοινοβουλίου και του Συμβουλίου με την οποία τροποποιείται η οδηγία του Συμβουλίου 89/552/ΕΟΚ για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων () 7

έχοντας υπόψη την ανακοίνωση της Επιτροπής κατόπιν πρωτοβουλίας του Επίτροπου Oreja σχετικά με τα αποκλειστικά δικαιώματα τηλεοπτικής αναμετάδοσης σημαντικών αθλητικών γεγονότων () 7

έχοντας υπόψη το ψήφισμα ΕΚ αριθ. Β4-0326/96 σχετικά με την αναμετάδοση σημαντικών αθλητικών γεγονότων, που εγκρίθηκε στις 22 Mαΐου 1996 7

έχοντας υπόψη την έκθεση και το ψήφισμα του Ευρωπαϊκού Κοινοβουλίου σχετικά με τις δημόσιες αναμεταδόσεις που εγκρίθηκαν στις 19 Σεπτεμβρίου 1996 (παράγραφοι 21 και 22 του εγγράφου του Κοινοβουλίου αριθ. Α4-0243/96) 7

έχοντας υπόψη την έκθεση του Ευρωπαϊκού Κοινοβουλίου σχετικά με το ρόλο της Ευρωπαϊκής Ένωσης στον τομέα του αθλητισμού, 13 Ιουλίου 1997, αριθ. Α4-0197/97 7

έχοντας υπόψη τα θέματα τα οποία προκύπτουν από συζητήσεις του έκτου ευρωπαϊκού φόρουμ για τον αθλητισμό που διοργανώθηκε από την Επιτροπή στις 16 και 17 Δεκεμβρίου 1996, στις Βρυξέλλες 7

εκτιμώντας ότι οι ευρωπαίοι πολίτες διαθέτουν το αναφαίρετο δικαίωμα να έχουν πρόσβαση στα πολιτιστικά αγαθά και να επιβεβαιώνουν και εκφράζουν την εθνική ή περιφερειακή πολιτιστική τους ταυτότητα 7

εκτιμώντας ότι το θέμα της ελεύθερης πρόσβασης στις μεταδόσεις σημαντικών αθλητικών γεγονότων έχει σημαντικές πολιτιστικές, οικονομικές και εμπορικές συνέπειες 7

εκτιμώντας ότι η οδηγία του Συμβουλίου 89/552/ΕΟΚ (τηλεόραση χωρίς σύνορα), η οποία στηρίζεται στα άρθρα 57 (2) και 66 της Συνθήκης, έχει ως στόχο τη δημιουργία ενός μέσου το οποίο μπορεί να προσφέρει το νομικό πλαίσιο που απαιτείται για τη διασφάλιση της ελεύθερης κυκλοφορίας υπηρεσιών αναμετάδοσης στην Ευρωπαϊκή Ένωση μέχρι το τέλος του αιώνα και μετά την περίοδο αυτή 7

εκτιμώντας ότι η τηλεόραση είναι ένα από τα σημαντικότερα μέσα για την ενημέρωση των ευρωπαίων πολιτών, και ότι η άσκηση αποκλειστικών δικαιωμάτων όσον αφορά τις τηλεοπτικές αναμεταδόσεις σε κωδικοποιημένη μορφή ενδέχεται να επηρεάσει δυσμενώς το δικαίωμα πρόσβασης του κοινού σε πληροφορίες σε μία ή περισσότερες χώρες στις οποίες η αναμετάδοση καλύπτεται από τον φορέα που έχει στην κατοχή του τα αποκλειστικά δικαιώματα 7

εκτιμώντας ότι, για την προστασία των συμφερόντων του κοινού και την ανάπτυξη του κλάδου των τηλεοπτικών αναμεταδόσεων στην Ευρωπαϊκή Ένωση, είναι απαραίτητο να βρεθεί μία ισορροπία μεταξύ του δικαιώματος των πολιτών να έχουν ελεύθερη πρόσβαση στις μεταδόσεις γεγονότων που παρουσιάζουν εθνικό ενδιαφέρον και του δικαιώματος των τηλεοπτικών φορέων που λειτουργούν με το σύστημα «πληρωμή ανά θέαμα» να ανταγωνίζονται για την απόκτηση μεριδίου της αγοράς 7

εκτιμώντας ότι κατά τη διάρκεια εορταστικών εκδηλώσεων που αφορούν αθλητικά γεγονότα σε εθνικό ή περιφερειακό επίπεδο δημιουργείται ένα αίσθημα συντροφικότητας και βιώνεται η ιδιότητα του πολίτη, ενώ παράλληλα προάγεται η πολυμέρεια, γεγονός το οποίο συμπίπτει με τους σημερινούς στόχους της Ευρωπαϊκής Ένωσης 7

εκτιμώντας ότι ο αθλητισμός και τα πολιτιστικά αγαθά προάγουν την ανάπτυξη του ατόμου και συμβάλλουν στο γεφύρωμα εθνικών και περιφερειακών χασμάτων και στην άρση κοινωνικών στεγανών 7

εκτιμώντας ότι η έννοια των «γεγονότων που έχουν ιδιαίτερη κοινωνική σημασία» πρέπει να ανταποκρίνεται σε ορισμένα κριτήρια, δηλ. πρέπει να πρόκειται για εξαιρετικά γεγονότα που ενδιαφέρουν το ευρύ κοινό στην Ευρωπαϊκή Ένωση ή σε ένα κράτος μέλος ή σε ένα σημαντικό τμήμα ενός κράτους μέλους και έχουν διοργανωθεί από κάποιο φορέα ο οποίος κατέχει το νομικό δικαίωμα πώλησης των δικαιωμάτων αναμετάδοσης του γεγονότος αυτού 7

εκτιμώντας ότι η ποσότητα και η ποιότητα των αθλητικών εκδηλώσεων που μεταδίδονται από την τηλεόραση έχουν σημειώσει σημαντική άνοδο κατά τα τελευταία χρόνια και ιδιαίτερα από τη στιγμή που εισήλθαν στην αγορά τηλεοπτικά κανάλια που λειτουργούν με συνδρομητές και εκπέμπουν μέσω καλωδιακών ή δορυφορικών συνδέσεων 7

εκτιμώντας ότι οι εθνικές αθλητικές εκδηλώσεις έχουν αποκτήσει μεγάλη εμπορική αξία και ότι οι τηλεοπτικοί φορείς που λειτουργούν με βάση το σύστημα «πληρωμή ανά θέαμα» και έχουν στην κατοχή τους τα αποκλειστικά δικαιώματα αναμετάδοσης πολλών σημαντικών αθλητικών γεγονότων ευρίσκονται στην κατάλληλη στρατηγική θέση για να αποκομίζουν τεράστια κέρδη 7

εκτιμώντας ότι στη Συνθήκη δεν γίνεται ειδική αναφορά σε θέματα που αφορούν τον αθλητισμό και ότι πρέπει να αναγνωρισθεί ότι η οικονομική δραστηριότητα που αναπτύσσεται με επίκεντρο τον επαγγελματικό αθλητισμό δεν πρέπει να εξαιρεθεί από τις διατάξεις της κοινοτικής νομοθεσίας 7

εκτιμώντας ότι οι περιφερειακές, πολιτιστικές, οικονομικές και κοινωνικές πτυχές του θέματος αυτού υποχρεώνουν την Επιτροπή των Περιφερειών να εκφράσει τη γνώμη της 7

υιοθέτησε ομόφωνα το κατωτέρω ψήφισμα κατά τη 19η σύνοδο ολομέλειας που πραγματοποιήθηκε στις 17 και 18 Σεπτεμβρίου 1997 (συνεδρίαση της 17ης Σεπτεμβρίου).

Η Επιτροπή των Περιφερειών:

1. Καλεί τα κράτη μέλη να προστατεύσουν το αναφαίρετο δικαίωμα των ευρωπαίων πολιτών να έχουν πρόσβαση στα πολιτιστικά αγαθά και να επιβεβαιώνουν και να εκφράζουν την περιφερειακή και εθνική πολιτιστική τους ταυτότητα μέσω του αθλητισμού.

2. Στο άρθρο 10 της Ευρωπαϊκής Σύμβασης για τα Ανθρώπινα Δικαιώματα (ECHR), καθιερώνεται το δικαίωμα πρόσβασης του κοινού στην ελεύθερη πληροφόρηση, ενώ η παρακολούθηση αθλητικών γεγονότων έχει μεγάλη σημασία για τους πολίτες.

3. Φρονεί ότι οποιαδήποτε μέτρα θεσπίζονται προκειμένου να προστατευθεί το δικαίωμα πρόσβασης του κοινού σε σημαντικά αθλητικά γεγονότα πρέπει να εναρμονίζονται με την κοινοτική νομοθεσία, να έχουν αναλογικό χαρακτήρα και να μην προβαίνουν σε διακρίσεις. «Ταυτόχρονα, πρέπει να δοθεί προτεραιότητα στις εκούσιες συμφωνίες μεταξύ των ενδιαφερομένων μερών.»

4. Καλεί επειγόντως τα κράτη μέλη να καταρτίζουν κατάλογο των αθλητικών γεγονότων μεγάλης σημασίας που θα μεταδίδονται απευθείας στην τηλεόραση άνευ καταβολής αντιτίμου αναμετάδοσης. Ο συγκεκριμένος κατάλογος πρέπει να καταρτίζεται με σαφή, διαφανή και αποτελεσματικό τρόπο και σε εύθετο χρόνο, όπως προβλέπεται από την κοινοτική νομοθεσία.

Προηγουμένως, χρειάζεται να ζητείται η γνώμη εμπειρογνωμόνων, μεταξύ των οποίων πρέπει να συγκαταλέγονται και περιφερειακοί, εθνικοί ή διεθνείς εκπρόσωποι αθλητικών ενώσεων, τηλεοπτικοί φορείς που λειτουργούν με βάση τα συστήματα «άνευ καταβολής αντιτίμου αναμετάδοσης» και «πληρωμής ανά θέαμα», καθώς και μέλη της κυβέρνησης που είναι αρμόδια στους τομείς του αθλητισμού και του πολιτισμού στα κράτη μέλη. Εξάλλου, πρέπει να εξασφαλισθεί ότι τυχόν παραβάσεις των κανόνων που εφαρμόζονται σε εθνική κλίμακα θα υποβάλλονται σε κατάλληλες κυρώσεις.

5. Προτείνει να μεριμνούν τα κράτη μέλη για την περιοδική επανεξέταση του καταλόγου των εκδηλώσεων που έχουν ιδιαίτερη κοινωνική σημασία, έτσι ώστε να επιτρέπεται η προσθήκη ή η αφαίρεση εκδηλώσεων από τον κατάλογο αυτό.

6. Καλεί τα κράτη μέλη να συνεκτιμούν τα ιδιαίτερα συμφέροντα των περιφερειών στις αποφάσεις που λαμβάνουν σχετικά με εκδηλώσεις που έχουν ιδιαίτερη σημασία για την κοινωνία, προάγοντας κατ' αυτόν τον τρόπο τις αρχές της πολυμέρειας και της συνολικότητας. Η προσέγγιση αυτή εναρμονίζεται απόλυτα με την αρχή της επικουρικότητας, δεδομένου ότι τα κράτη μέλη εξακολουθούν να είναι αρμόδια να λαμβάνουν αποφάσεις σχετικά με το ποιες εκδηλώσεις παρουσιάζουν ενδιαφέρον για τους πολίτες τους.

7. Καλεί τα κράτη μέλη να μειώσουν στο ελάχιστο τις περιοριστικές πρακτικές όταν αποφασίζουν σχετικά με τη λήψη μέτρων με στόχο την προστασία της ελεύθερης πρόσβασης σε ιδιαίτερα σημαντικές εκδηλώσεις.

8. Καλεί τα κράτη μέλη να εξασφαλίσουν την εφαρμογή μιας φιλελεύθερης πολιτικής όσον αφορά τα δικαιώματα αναμετάδοσης σε διεθνική βάση στις περιπτώσεις που υπάρχει συμφωνία όσον αφορά τα κύρια ή αποκλειστικά δικαιώματα μετάδοσης μιας αθλητικής εκδήλωσης.

9. Καλεί τα κράτη μέλη να εξετάσουν τη δυνατότητα θέσπισης νομοθεσίας με βάση την οποία οι τηλεοπτικοί φορείς που λειτουργούν με συνδρομητές, εκτός από τις άλλες υπηρεσίες που προσφέρουν, θα υποχρεώνονται να συμβάλλουν στην ανάπτυξη του αθλητισμού σε εθνικό επίπεδο.

10. Καλεί τα κράτη μέλη να προβλέψουν από νομική και τεχνική άποψη τη δυνατότητα μεταδόσεως χωρίς αποκωδικοποίηση έστω και αν δεν πρόκειται για μετάδοση κατ' αποκλειστικότητα - για τους τηλεοπτικούς φορείς που λειτουργούν με συνδρομητές ή με δημόσια παραχώρηση - «αθλητικά γεγονότα σε περιορισμένες περιοχές ή περιφέρειες της χώρας εφόσον η μετάδοση αυτή ανταποκρίνεται στα κύρια ενδιαφέροντα των κατοίκων».

11. Καλεί επειγόντως την Επιτροπή να ελέγχει σε ετήσια βάση τις συμφωνίες διανομής που συνάπτονται μεταξύ ραδιοτηλεοπτικών φορέων, αθλητικών ομίλων και κρατών μελών, έτσι ώστε να αποφευχθεί η πιθανότητα δημιουργίας καρτέλ και παραβίασης της κοινοτικής νομοθεσίας περί ανταγωνισμού.

12. Καλεί επειγόντως την Επιτροπή να δημοσιεύσει κατευθυντήριες γραμμές σχετικά με την εφαρμογή του άρθρου 3α παράγραφος 2 της οδηγίας με τίτλο «τηλεόραση χωρίς σύνορα» και ιδιαιτέρως όσον αφορά τα κριτήρια τα οποία θα λαμβάνονται υπόψη όταν θα εξετάζεται η συμβατότητα των μέτρων που γνωστοποιούνται από τα κράτη μέλη με την κοινοτική νομοθεσία 7 οι εν λόγω κατευθυντήριες γραμμές πρέπει να είναι σαφείς για τα κράτη μέλη, τους διοργανωτές των αθλητικών εκδηλώσεων και τους φορείς ραδιοτηλεοπτικών αναμεταδόσεων.

13. Συγχαίρει την Επιτροπή για τις σημαντικές προσπάθειες που καταβάλλει για να δημιουργήσει ένα ισορροπημένο ρυθμιστικό πλαίσιο το οποίο να προστατεύει το δικαίωμα των πολιτών στην ενημέρωση και να προωθεί παράλληλα τη φιλελεύθερη κατανομή των δικαιωμάτων αναμετάδοσης στον αντίστοιχο ευρωπαϊκό τομέα.

Βρυξέλλες, 17 Σεπτεμβρίου 1997.

Ο Πρόεδρος της Επιτροπής των Περιφερειών

Pasqual MARAGALL i MIRA

() ΕΕ L 298 της 17. 10. 1989, σ. 23.

() ΕΕ L 202 της 30. 7. 1997, σ. 60.

() SEC(97) 174/9.